[{"text_idx": "#000018", "text": "Y gyfraith ac iechyd meddwl: y chanlyniadau trosedd sy\u2019n mynd heb eu gweld"}, {"text_idx": "#000020", "text": "Roedd treial y tri aelod teulu a gyhuddwyd yn cynnwys manylion oedd yn erchyll ac yn ofidus. Heb os byddai cyfreithwyr a swyddogion heddlu profiadol wedi cael trafferth dod i delerau gyda\u2019r artaith a\u2019r gamdriniaeth a ddioddefodd Logan yn yr wythnosau a\u2019r misoedd cyn ei farwolaeth."}, {"text_idx": "#000021", "text": "Yn ystod ac wedi\u2019r treial gofynnodd y BBC imi fynegi barn gyfreithiol a rhoi sylwadau am yr achos, yr amgylchiadau, ei natur unigryw, a\u2019r modd y byddai\u2019r llys a\u2019r barnwr yn delio gyda\u2019r achos wrth ddedfrydu."}, {"text_idx": "#000022", "text": "Yn ystod un o\u2019m cyfweliadau, fe fynegais farn bod yr achos yn cynnwys tystiolaeth o drais oedd mor echrydus fel y byddai\u2019n peri gofid i\u2019r rhan fwyaf o weithwyr proffesiynol a lleygwyr, ac y dylai cymorth ar gael ar gyfer unigolion o dan yr amgylchiadau hynny. Ychydig a sylweddolais ar y pryd, y byddai gwneud sylwadau o\u2019r fath yn peri i un o\u2019r rheithgor ymateb i\u2019m sylwadau, gan gadarnhau\u2019r straen a\u2019r trallod yr oedd hi ag eraill wedi ei ddioddef wrth dderbyn y dystiolaeth erchyll yn achos Logan Mwangi."}, {"text_idx": "#000023", "text": "Mewn achosion troseddol, mae\u2019n ofynnol i gyfreithwyr osod yr holl dystiolaeth berthnasol gerbron y llys. Byddai achosion, fel llofruddiaeth Logan yn cynnwys toreth o dystiolaeth ysgrifenedig, ffotograffig, fideo a fforensig, gyda llawer ohono\u2019n dystiolaeth fanwl a graffig. Dyma natur achosion troseddol. Rhaid gosod popeth gerbron y llys, waeth pa mor amhleserus ac ofnadwy y gallai\u2019r dystiolaeth hynny fod. Mae\u2019r barnwr i sicrhau bod aelodau o\u2019r rheithgor wedi mor barod ag y gallent fod i wrando ac edrych ar y dystiolaeth, ond, mae\u2019r rhan fwyaf o\u2019r hyn a welir ac a glywir yn y llys y tu hwnt i brofiadau arferol y rhan fwyaf o bobl. Gall gorfod wynebu gwybodaeth o\u2019r fath fod yn frawychus a hyd yn oed yn niweidiol."}, {"text_idx": "#000024", "text": "Dywedodd yr aelod rheithgor a siaradodd yn yr achos hwn ei bod wedi ei heffeithio mor ddwfn gan y dystiolaeth a glywodd y byddai cymorth iechyd meddwl wedi\u2019r treial wedi bod yn ddymunol ac y dylai\u2019r llys bod wedi\u2019i gynnig."}, {"text_idx": "#000025", "text": "Fe allaf dystio o\u2019m profiadau fy hun fel cyfreithiwr troseddol, bod achosion yn gallu aros gyda chi, yn eich isymwybod, gan eich plagio am flynyddoedd lawer. Gall ffotograffau ailymddangos yn eich meddwl, ac mae hyd yn hyd yn oed sgyrsiau a darnau o dystiolaeth yn gallu dod i\u2019ch meddwl fel petaent yn digwydd yno o\u2019ch blaen chi'r foment honno. Dylai fod cyfleoedd i bobl gael rhyddhau\u2019r meddwl a dadlwytho eu hunain o\u2019r hyn maent wedi ei weld a\u2019i glywed."}, {"text_idx": "#000026", "text": "Tros flynyddoedd lawer rwyf wedi galw ar i gymorth fod ar gael ar gyfer cyfreithwyr, gweithwyr proffesiynol, aelodau rheithgor a phobl eraill sy\u2019n gweithio yn y system Cyfiawnder Troseddol. Fel cyfreithwyr troseddol ac ymarferwyr fe gawn yn aml ein tywys i fydoedd o drais eithafol a llofruddiaeth trwy\u2019r achosion rydyn ni\u2019n eu trin, a hynny\u2019n ddyddiol weithiau. Gall y gweddillion aros am flynyddoedd, ac mae\u2019n amser cynnig cymorth i rai o ddioddefwyr troseddau sy\u2019n mynd yn angof."}, {"text_idx": "#000027", "text": "Trwy astudio gradd y Gyfraith yn PGW, byddwch yn cael y dewis i dreiddio'n ddyfnach o fewn iechyd meddwl y gyfraith, ochr yn ochr ag amrywiaeth o fodiwlau eraill sy'n arbenigo yn y gyfraith. Os oes gennych chi ddiddordeb yn iechyd meddwl yn unig, bydd ein gradd Iechyd Meddwl a Lles yn rhoi'r wybodaeth a'r ddealltwriaeth i chi, sy'n berffaith ar gyfer gyrfa yn y maes hwn."}]